[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Yn y cyntaf o gyfres o flogiau, mae Katie yn edrych ar fywyd Florence Thomas, mam Nancy a Dylan."}, {"text_idx": "#000007", "text": "Credir bod Florence wedi cwrdd a\u0302 David John Thomas ym 1903 pan oedd hi\u2019n gweithio fel gwniadwraig mewn siop ddillad leol. Dywedodd Paul Ferris yn Dylan Thomas: The Biography, fod Florence, yn o\u0302l ei fersiwn hi o ddigwyddiadau, wedi cwrdd a\u0302 DJ mewn ffair yn Johnstown, Sir Ga\u0302r, a bod DJ wedi gofyn am gyfarfod a\u0302 hi y tu allan i\u2019w man gwaith y dydd Llun canlynol. Fe\u2019u priodwyd ar 30 Rhagfyr 1903 yn Eglwys Gynulleidfaol Stryd y Castell yn Abertawe. Credir yn gyffredinol bod eu penderfyniad brysiog i briodol yn ganlyniad i feichiogrwydd Florence."}, {"text_idx": "#000008", "text": "Yn o\u0302l Ferris, roedd Florence wedi rhoi genedigaeth rhywbryd ym 1904, er, gan fod y plentyn yn farw-anedig neu wedi marw o fewn diwrnodau o\u2019r enedigaeth, does dim cofnod swyddogol o hyn. Roedd y pa\u0302r ifanc yn byw yn Sgeti ac roedd DJ yn gweithio fel athro Saesneg yn Ysgol Ramadeg Abertawe. Dywedwyd iddynt symud oddi yno oherwydd diffyg prif bibau draenio. Roedd Florence wedi ymgolli yn y canlyniadau iechyd gwael posib ar gyfer plentyn. Erbyn iddi roi genedigaeth i Nancy ym mis Medi 1906, roedden nhw\u2019n byw yng nghanol y dref, yn agos iawn i\u2019r ysgol ramadeg. Gillian Williams oedd y fydwraig a oedd yn bresennol ac roedd hi\u2019n gyfaill da i Florence. Roedd hi\u2019n byw yn St Thomas ac er gwaetha\u2019r ffaith bod y Thomasiaid yn byw mewn dalgylch gwahanol, cynorthwyodd gyda genedigaethau Nancy a Dylan: \u2018being it was Florrie, I stretched the point.\u2019"}, {"text_idx": "#000010", "text": "Dogfennir yn aml fod Florence yn berson taclus iawn. Cadwyd yr ystafell fyw a\u2019r ystafell wely blaen lan llofft ar gyfer \u2018yr achlysuron gorau\u2019 \u2013 fel arfer ar gyfer ymwelwyr o Sir Ga\u0302r a fyddai\u2019n ymweld a\u0302 nhw. Roedd y gegin a\u2019r parlwr yn \u2018eiddo i\u2019 Florence, lle byddai\u2019n difyrru ffrindiau\u2019n aml, a\u2019r stydi oedd hafan DJ."}, {"text_idx": "#000011", "text": "Ganed Dylan yn yr ystafell wely blaen ar 27 Hydref 1914. Yn o\u0302l y fydwraig Gillian Williams: \u2018roedd e\u2019 tua saith pwys \u2013 roedd e\u2019n faban hyfryd\u2019. Roedd, fodd bynnag, rywfaint o gynnen ynghylch enw Dylan, a ddeuai o\u2019r Mabinogi, ac a oedd yn enw anghyffredin ar y pryd. O ystyried mai\u2019r ynganiad Cymraeg cyffredin oedd Dylan, roedd Florence yn poeni, gan ddweud wrth Paul Ferris ym 1955, \u2018I didn\u2019t know if we were doing right or if they\u2019d be calling him \u201cdull one\u201d before the end.\u2019 Fel y gwelwn ni yn rhan dau, roedd enw Dylan, a\u2019r ffordd y ca\u0302i ei ynganu, yn un o nifer o bethau y byddai Florence yn poeni amdanynt o ran lles ei mab."}, {"text_idx": "#000013", "text": "This post is also available in:"}, {"text_idx": "#000014", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000015", "text": "Croeso i Ganolfan Dylan Thomas!"}]